《同年赵左藏 其三》
宋代·林希逸

畴昔号宗英，嵚崎恨莫平。晚同蓍用数，早负榜中名。

握手虽疏阔，惊心隔死生。白头慈母在，遥想若为情。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。